**OBYVATEĽ MESTA A JEHO PES**

**občianske združenie ZVIERATÁ & ĽUDIA IČO:50081799**

(Projekt)

**Hlavné ciele projektu:**

1. ***Priestor pre činnosť ZVIERATÁ & ĽUDIA:***

Ako občianske združenie, ktoré má v záujme venovať sa občanom Bratislavy ale aj občanom iných miest, ich psom, opusteným, nechceným a týraným zvieratám a záujmovým skupinám, potrebujeme na realizáciu svojich činností vhodný priestor. Našou činnosťou na poskytnutom priestore budú mestu, príslušnej mestskej časti a obyvateľom plynúť výhody vyplývajúce z nasledovných hlavných cieľov tohto projektu.

1. ***Výchovná, vzdelávacia činnosť a výcvik psov*:**

Hlavnou náplňou občianskeho združenia ZVIERATÁ & ĽUDIAje výchovná a vzdelávacia činnosť v oblasti výchovy, výcviku, držania a chovu psov s dôrazom na dodržanie odbornosti a adekvátneho prístupu ku psom a korektnosti a ohľaduplnosti voči svojim susedom, spoluobčanom mesta. Táto výchovná a vzdelávacia činnosť určená pre deti v predškolských zariadeniach a v školách, podľa potrieb a záujmu mesta a jednotlivých zariadení, ako aj pre širokú verejnosť a jednotlivcov bude realizovaná prostredníctvom prednášok, besied a praktických cvičení. Zámerom ZVIERATÁ & ĽUDIA je akcentovať dôležitosť zodpovedného prístupu majiteľov psov tak, aby ich výchovu a výcvik považovali za nedeliteľnú súčasť života so psom.

ZVIERATÁ & ĽUDIA vykonáva výchovu a výcvik psov všetkých vekových kategórií, plemien i krížencov, vďaka ktorému môžu byť na svojho psa majitelia nie len hrdí, ale predídu tak aj nežiaducim psím prejavom, dokonca aj agresivite voči iným zvieratám, iným psom či ľuďom samotným.

1. ***Podpora a rozvoj mládeže:***

ZVIERATÁ & ĽUDIA, prostredníctvom svojich členov, bude pri teoretických a praktických formách vzdelávania odhaľovať prirodzené talenty v oblasti kynológie a to hlavne z radov mládeže. Zámerom ZVIERATÁ & ĽUDIA je viesť nádejných budúcich majiteľov psov, výcvikárov, figurantov, chovateľov i rozhodcov k empatickému, citlivému prístupu k živým tvorom, psom, a naučiť ich rozpoznať, pochopiť a rešpektovať individuálne prejavy a potreby každého psa tak, aby tréning bol vždy humánny a efektívny.

Podchytením, podporou a rozvojom mladých talentov v oblasti kynológie,

ZVIERATÁ & ĽUDIA zabezpečí podporu svojich vzdelávacích a výcvikových činností v budúcnosti a bude sa spolupodieľať na formovaní charakteru mladých ľudí tak, aby sa v dospelosti stali uvedomelými občanmi mesta.

1. ***Pracovné plemená psov ako domáci miláčikovia:***

ZVIERATÁ & ĽUDIA sa orientuje aj na adekvátne usmernenie psov pracovných plemien chovaných na spoločenské účely. Potenciál pracovných plemien psov a plemien im podobných (napr. teriéry typu bull, niektoré molosoidné plemená apod.) chovaných v mestách je len málokedy dostatočne využitý, čo v mnohých prípadoch vedie nie len k frustrácii samotného psieho jedinca, ale často aj k neadekvátnemu vybitiu psej energie, čo môže vyústiť v „nešťastie“. ZVIERATÁ & ĽUDIA prostredníctvom už spomínaných vzdelávacích aktivít oboznámi majiteľov takýchto plemien s ich špecifickými schopnosťami a s tým spojenými potrebami a určí formu a množstvo ich fyzickej a psychickej záťaže. Špecifický výcvik takýchto psov bude realizovaný náročným tréningom podľa skúšobných poriadkov športovej kynológie. Tento kladie hlavný dôraz predovšetkým na maximálnu ovládateľnosť a psychickú vyrovnanosť psa v rozličných tradičných i netradičných životných situáciách.

1. ***Členstvo vo Zväze športovej kynológie:***

Ako člen Zväzu športovej kynológie Slovenskej republiky (ďalej už len ZŠK) sa ZVIERATÁ & ĽUDIA zaväzuje rešpektovať národné aj medzinárodné kynologické skúšobné poriadky schválené ZŠK.

Cieľom ZVIERATÁ & ĽUDIA je podporovanie a rozvoj športovej kynológie.

1. ***Spolupráca a priama záchrana zvierat:***

Pri množstve opustených, nechcených a týraných psov na území Slovenska pociťujeme absenciu adekvátneho prístupu k týmto psom a potrebu zefektívnenia adopčných konaní. Preto sme sa rozhodli venovať sa aj tejto činnosti ako občianske združenie, aby sme dopomohli k rýchlejšej a bezpečnejšej ceste psa z ulice k jeho novej rodine.

**Ciele a činnosti ZVIERATÁ & ĽUDIA:**

1. ***Priestor pre činnosť ZVIERATÁ & ĽUDIA:***
2. Získanie vhodného priestoru pre ciele a činnosti

ZVIERATÁ & ĽUDIA.

1. Zveľadenie poskytnutého priestoru z vonkajšej strany, zveľadenie a skrášlenie časti verejného priestranstva v bezprostrednej blízkosti tohto priestoru.
2. Zabezpečenie košov na psie výkaly v bezprostrednej blízkosti priestoru.
3. Úprava poskytnutého priestoru pre plnenie cieľov a činnosť ZVIERATÁ & ĽUDIA .
4. Zveľadenie a úprava priestoru pre oddych návštevníkov a členov ZVIERATÁ & ĽUDIA Využitie jestvujúcich budov a stavieb, ak sa na poskytnutom priestore nachádzajú.
5. Realizácia potrebných stavieb pre výkon činnosti

ZVIERATÁ & ĽUDIA a plnenie cieľov.

1. Vytvorenie materiálneho zázemia a zhromaždenie výcvikových pomôcok a vecí nevyhnutných pre výkon činností

ZVIERATÁ & ĽUDIA a realizáciu cieľov.

1. Združovanie záujemcov o kynológiu.
2. Zvýhodnenie členstva majiteľom riadne evidovaných psov na príslušnom úrade mestskej časti a v centrálnom registri spoločenských zvierat. Podpora evidencie chovaných psov.
3. Oboznámenie „psíčkarskej“ verejnosti s korektným správaním voči svojim psom a voči svojmu okoliu.
4. Vplývanie na majiteľov psov, aby sa zdržiavali konfliktného správania a vytvárania problémov susedského spolunažívania medzi „psíčkarmi“ a ostatnými obyvateľmi mesta.
5. Hľadanie spôsobov a efektívnych riešení problémov spojených s chovom psov v meste.
6. Eliminácia nevychovaných, nevycvičených, problémových a agresívnych psov z ulíc Bratislavy, obzvlášť z ulíc príslušnej mestskej časti.
7. Pomoc mestu, mestskej časti, s analýzou incidentov, pri ktorých došlo k útoku psa na človeka, iného psa alebo iné zviera. V prípade viny na strane majiteľa alebo jeho psa odporučenie možných riešení a postupov, aby sa v budúcnosti podobný incident neopakoval. Pomoc s realizáciou navrhnutých riešení a postupov v praxi pod vedením odborníkov v oblasti, etológie a psychológie psa, jeho výchovy a výcviku.
8. Formovanie a vedenie mládeže k zodpovednosti, empatii, športovému správaniu a k rešpektovaniu svojho okolia a zvierat.
9. Vzdelávacia a poradenská činnosť v oblasti kynológie pre širokú „psíčkarskú“ verejnosť.
10. Podpora športového vyžitia členov prostredníctvom športovo-kynologických aktivít.
11. Organizácia zábavno-kynologických akcií pre verejnosť v spojení s kynologickými ukážkami rôzneho druhu.
12. ***Výchovná, vzdelávacia činnosť a výcvik psov*:**
    1. Organizácia náučných a výchovných prednášok a besied pre predškolské a školské zariadenia podľa požiadaviek a potrieb mesta a jednotlivých zariadení na témy:
       * Pes – čo je to za zviera a ako sa k nemu správať.
       * Ako vychovať a vycvičiť psa.
       * Čo smiem a nesmiem dovoliť psovi.
       * Základné vedomosti o chorobách a príznakoch chorôb u psa.
       * Ako sa správať so psom v meste.
    2. Organizácia odborných prednášok pre širokú verejnosť, chovateľov psov a záujemcov o chov psov:
       * Vhodný výber psieho jedinca (povaha, plemeno, veľkosť, vek atď.).
       * Psychológia psa, psia reč.
       * Ako správne vychovať psa.
       * Ako cvičiť psa.
       * Čo je nevyhnutné, aby pes ovládal.
       * Rozdielnosť psích plemien a pováh.
       * Základné zásady chovu psa a každodenná starostlivosť o neho.
       * Základné vedomosti o častých chorobách psov a ich príznakoch.
       * Parazitárne a infekčné ochorenia psov a potreba zbierať psie exkrementy.
       * Pes – obyvateľ mestského bytu, mestského domu. Ako predchádzať susedským konfliktom.
       * Správanie sa voči svojmu okoliu, iným „psíčkarom“, ostatným ľuďom. Bezpečnosť a ohľaduplnosť na prvom mieste.
    3. Individuálne poradenstvo, konzultácie ohľadom chovu psov, života so psom, výchovy a výcviku psov alebo riešenia konkrétnych problémov v rámci spolunažívania ľudí so psami alebo medzi psami samotnými.
    4. Socializácia a výchova psov:
       * Realizácia škôlky pre šteňatá.
       * Realizácia denného stacionára pre mladé a dospelé psy.
       * Kurz pre šteňatá. Praktický tréning výchovy šteniat vlastnými majiteľmi pod vedením cvičiteľa.
       * Individuálny tréning výchovných zásad v praxi.
       * Habituácia, návyk dospelého psa na bežné podnety z okolia, pod vedením cvičiteľa.
    5. Výcvik psov:
       * Individuálny výcvik základnej poslušnosti.
       * Skupinový výcvik základnej poslušnosti.
       * Výcvik praktickej poslušnosti pre potreby majiteľov psov vo veľkomeste, príprava na bežné životné situácie.
       * Výcvik podľa skúšobných poriadkov ZŠK.
       * Osobitný výcvik psa podľa konkrétnych požiadaviek majiteľa psa.
       * Príprava psa na bonitáciu.
       * Príprava psa na absolvovanie skúšok podľa skúšobného poriadku ZŠK.
       * Príprava psa na výstavu.
       * Príprava psa na „uchovnenie“.
       * Predvedenie psa na výstave.
       * Absolvovanie skúšky, bonitácie so psom.
    6. Odstraňovanie nežiaduceho správania sa psa, zlozvyku, nevedomky naučeného alebo podporovaného majiteľom psa. Zmiernenie až odstránenie problémových až poruchových behaviorálnych prejavov psa rozvinutých v dôsledku genetickej predispozície, nevhodného prístupu, neadekvátnej socializácie, psychickej traumy alebo inej psychickej poruchy.
    7. Agresívne správanie psa - určenie príčiny, resp. druhu agresivity. Navrhnutie konkrétneho postupu na odstránenie agresívneho správania sa psa. Tréning pod vedením cvičiteľa. Pravidelné stretnutia, tréningy a kontrola majiteľa z hľadiska dodržiavania navrhnutých zásad a postupov.
13. ***Podpora a rozvoj mládeže:***
14. Selekcia začínajúcich kynologických talentov z radov mládeže.
15. Podpora mládeže pri výcviku svojich alebo im zverených psov vytvorením vhodných podmienok a prostredia na tréning.
16. Vštepovanie zodpovedného správania voči zvieratám aj ľuďom.
17. Formovanie budúcich cvičiteľov, figurantov, chovateľov i rozhodcov.
18. Vzdelávanie prostredníctvom ukážok.
19. Odborné vzdelanie teoretické i praktické v oblasti:
    * Poslania kynológie, etiky a športového správania.
    * Metód a spôsobu výcviku.
    * Metodiky výcviku jednotlivých cvikov.
    * Korektnej povelovej techniky a terminológie.
    * Spôsobov a metód motivácie psa.
    * Spôsobov odmeny psa.
    * Vhodného spôsobu „potrestania“ psa.
    * Správneho prevedenia cviku v závislosti od zvoleného skúšobného poriadku.
    * Rôznorodosti psích športov.
    * Odlišnosti športových skúšobných poriadkov.
    * Plemenných štandardov príslušných plemien podľa Fédération Cynologique Internationale (=Medzinárodná kynologická federácia, v skratke FCI)
    * Vystavovania, teda predvedení, psa na výstave podľa plemenného štandardu.
    * Základov posudzovania exteriéru psov.
    * Náplne práce, povinností a kompetencií rozhodcu pre výkon i exteriér.
    * Náplne práce pomocníkov pri skúškach.
    * Úloh a spôsobov práce figuranta pri tréningu i na skúške alebo pretekoch podľa rôznych skúšobných poriadkov.
20. Organizovanie výcvikových víkendových a týždenných akcií pre mládež.
21. Organizovanie kynologických pretekov so zadaním skúšky pre mládež.
22. ***Pracovné plemená psov ako domáci miláčikovia:***
23. Ponúkame jednotlivcom pomoc pri výbere vhodného psieho plemena alebo jedinca na základe fyzických, povahových, materiálnych i finančných možností budúceho majiteľa psa žijúceho v meste.
24. Oboznámime majiteľov psov náročnejších na chov, výchovu a výcvik s históriou plemena, jeho pôvodným a súčasným využitím, povahou a fyzickými potrebami.
25. Ponúkame odborné poradenstvo ohľadom socializácie, výchovy a výcviku potenciálne náročnejšieho jedinca v dospelom veku.
26. Ponúkame odborný výcvik spomínaných psov zameraný na
    * nácvik základných cvikov poslušnosti.
    * nácvik základných cvikov poslušnosti v rušivých a sťažených podmienkach bežných pre veľkomesto.
    * nácvik poslušnosti a ovládateľnosti psa v nepredvídateľných situáciách.
    * tréning poslušnosti a ovládateľnosti psa v málo prehľadných alebo chaotických situáciách.
    * tréning ovládateľnosti psa vo vyostrených situáciách, kedy je pravdepodobné fyzické ohrozenie psovoda alebo psa podľa skúšobných poriadkov.
27. Ponúkame plán fyzickej i psychickej záťaže „šitý na mieru“ pre konkrétneho jedinca. Tento zabezpečí adekvátny mentálny rozvoj psa a vybitie nadbytočného množstva jeho energie. Vhodne zvolené aktivity zároveň podporujú rozvoj pohybových schopností psa a udržiavajú ho v dobrej fyzickej a psychickej kondícii.
28. Ponúkame prevýchovu a následne vyššie uvedený výcvik psov nezvládnutých svojimi majiteľmi v spojení s obsiahlou inštruktážou samotných majiteľov, príp. ostatných členov rodiny.
29. ***Členstvo vo Zväze športovej kynológie (ďalej len ako ZŠK):***
30. Podporovanie a rozširovanie povedomia o športovej kynológii medzi začínajúcimi „psíčkarmi“, kynológmi, hlavne z radov mládeže.
31. Rozvoj mentálnych a pohybových schopností psov a ich majiteľovpočas pravidelných tréningov podľa skúšobných poriadkov ZŠK.
32. Šírenie etického a športového správania medzi majiteľmi psov.
33. Organizovanie tréningových voľno časových aktivít motivujúcich majiteľov psov k ďalším kynologicko-športovým činnostiam.
34. Výcvik praktickej ovládateľnosti psov žijúcich v Bratislave ukončený skúškou organizovanou v spolupráci so ZŠK, ktorý bude prostredníctvom vyslaných osôb vykonávať kontrolu nad priebehom skúšok a posúdi výkony psovodov a ich psov.
35. Organizovanie rôznych skúšok pod záštitou ZŠK na overenie schopností majiteľov a ich psov a na posúdenie úrovne ovládateľnosti psov.
36. Organizovanie odborných vzdelávacích seminárov v oblasti športovej kynológie.
37. Organizovanie tréningových kurzov podľa skúšobných poriadkov ZŠK.
38. Organizovanie výcvikárskych, figurantských a rozhodcovských kurzov pod záštitou ZŠK.
39. Usporadúvanie športovo-kynologických pretekov a súťaží.
40. Usporadúvanie psích výstav na zhodnotenie a podporu chovu psov s preukazom pôvodu.
41. Výchova a podpora kynológov na účely reprezentácie Slovenskej Republiky podľa skúšobných poriadkov ZŠK v zahraničí.
42. Združovanie a vytváranie spolupráce medzi športovými a kynologickými klubmi rôzneho zamerania (agility, záchranári, obedience, psie športy a iné.)
43. ***Spolupráca s občianskymi združeniami zamerané na ochranu zvierat :***
44. Výchova, výcvik a odstraňovanie nežiaduceho správania odchytených psov z ulice, mimo karantény na urýchlenie a uľahčenie ich adopcie do nového vhodného domáceho prostredia.
45. Riadne poučenie nových majiteľov, ako pristupovať k nimi adoptovanému jedincovi.
46. Finančné zvýhodnenie členstva alebo výcvikového kurzu základnej poslušnosti pre majiteľov adoptovaných psov alebo pre dočasných opatrovníkov.
47. Vzdelávacia a osvetová činnosť pre zamestnancov občianskych združení:

* Ako pristupovať k práve odchyteným psom.
* Ako posúdiť „nebezpečnosť“ psa.
* Ako pracovať s bojazlivým alebo agresívnym psom.
* Ako začleniť nového psa do výbehu, voľba vhodnej psej svorky.
* Zjednotenie povelovej techniky a terminológie používanej pri každodennej manipulácii a práci so psami.

1. Vzdelávacia a osvetová činnosť pre „venčiarov“ psov z útulku:
   * Hlavné zásady pri venčení psa.
   * Ako pristupovať k vedenému psovi počas venčenia.
   * Čo je podstatou venčenia psa.
   * Čo smiem a čo nesmiem psovi pri venčení dovoliť.
   * Čo je mojou povinnosťou pri venčení psa.
   * Povelová technika a terminológia používaná pri venčení psov.
2. Selekcia psov vhodných na špeciálny výcvik (napr. slepecký pes, asistenčný pes, pes na špeciálne pachové práce, obranár, strážny pes, pes záchranár apod.)
3. Realizácia špeciálneho výcviku.
4. Vhodné umiestnenie psa so špeciálnym výcvikom s možnosťou / podmienkou jeho využívania.
5. Vytvorenie kotercov pre psy vo výcviku.
6. Pomoc s odchytom túlavých psov v mieste pôsobnosti.
7. Organizovanie športových, zábavných a kynologických aktivít, podujatí a súťaží pre psy z útulku, „venčiarov“, adoptované psy a ich majiteľov, záujemcov a sympatizantov s opustenými zvieratami a podporovateľov občianskych združení.